03/vol. 2 Jurnalul Oficial al Uniunii Europene 31 31974R0468 L 56/15 JURNALUL OFICIAL AL COMUNITĂȚILOR EUROPENE 27.2.1974 REGULAMENTUL (CEE) NR. 468/ 74 AL COMISIEI din 26 februarie 1974 de modificare a Regulamentului (CEE) nr. 1767/68 al Comisiei privind regimul prețurilor minime la exportul către țările terțe a cepelor, bulbilor şi tuberculilor de flori COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 234/68 al Consiliului din 27 februarie 1968 de stabilire a organizării comune a piețelor în sectorul plantelor vii și al produselor de floricultură ('), în special articolul 7 alineatul (2), întrucât Regulamentul (CEE) nr. 1767/68 al Comisiei din 6 noiem- brie 1968 privind regimul prețurilor minime la exportul către țările terțe a cepelor, bulbilor și tuberculilor de flori (2), modificat ultima dată de Regulamentul (CEE) nr. 688/72 (3), prevede în articolul 1 alineatul (1) ca preţurile minime la export să fie fixate în fiecare an până la 31 ianuarie cel târziu, cu excepția celor pen- tru begonii, sinningia, gladiole, dalii și lilium, care se stabilesc până la 31 martie cel târziu; întrucât alineatul (3) din același articol prevede ca fiecare stat membru să comunice anual, înainte de 1 martie pentru begonii, sinningia, gladiole, dalii și lilium, și îna- inte de 1 ianuarie pentru celelalte produse supuse regimului pre- țurilor minime la export, orice element de apreciere a evoluției preţurilor pe pieţele internaționale și a nivelului prețurilor minime ce trebuie fixate; întrucât, în cursul ultimilor ani, modificarea metodei de produ- cere a bulbilor de lilium a condus la o devansare a recoltei și a comercializării; întrucât este în interesul producătorilor și al comercianților, precum și al cumpărătorilor, să se devanseze stabilirea preţurilor minime la export; întrucât poate fi luată în considerare data de 31 ianuarie; întrucât măsurile prevăzute în prezentul regulament sunt în conformitate cu avizul Comitetului de gestionare a plantelor vii și a produselor de floricultură, ADOPTĂ PREZENTUL REGULAMENT: Articolul 1 (1) La articolul 1 alineatul (1) din Regulamentul (CEE) nr. 1767/68, se elimină cuvintele „și lilium”. (2) La alineatul (3) din același articol, se elimină cuvintele „și lilium”. Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 26 februarie 1974. () JOL55,23.1968,p.1. () JOL271,7.11.1968,p. 7. () JOL82,641972,p.12. Pentru Comisie Președintele Frangois-Xavier ORTOLI